เงินบาทเปิด 35.57/59 อ่อนค่าจากแรงขายทำกำไร ติดตาม GDP ไทยเช้านี้
เงินบาทเปิด 35.57/59 อ่อนค่าจากแรงขายทำกำไร ติดตาม GDP ไทยเช้านี้

15 ก.พ. 2559

นักบริหารเงิน เปิดเผยว่า เงินบาทเปิดตลาดเช้านี้ที่ระดับ 35.57/59 บาท/ดอลลาร์ จากเย็นวันศุกร์ที่ปิดตลาดที่ระดับ 35.52/61 บาท/ดอลลาร์ ล่าสุดเงินบาทอ่อนค่าขึ้นมาอยู่ที่ 35.66/68 บาท/ดอลลาร์
“เงินบาทอ่อนค่าขึ้นมาประมาณ 10 สตางค์ต่อเนื่องจากวันศุกร์ที่เงินบาทอ่อนค่ากลับมาค่อนข้างแรง มีการ Take Profit ขึ้นมาค่อนข้างแรงสกุลเดียวเลย แต่ก็ยังไม่มีปัจจัยอะไรสำคัญ แต่ทุกคน Panic Buy ถ้าเทียบกับสกุลอื่นถือว่าวิ่งค่อนข้างแตกต่าง..และยังมองว่ามีโอกาสอ่อนค่าต่อ” นักบริหารเงิน กล่าว
นักบริหารเงิน คาดว่า กรอบการเคลื่อนไหวของเงินบาทวันนี้น่าจะอยู่ในกรอบ 35.50-35.75 บาท/ดอลลาร์